Rikunarita-ORG/Wikinium huggingface dataset:
# विकिडेटा

Wikidata|  |
| Main page of Wikidata in April 2021 |
| साइट के प्रकार | * नॉलेज बेस
* विकि
 |
| भाषा | कई भाषा |
| स्थापित | 29 अक्टूबर 2012 (2012-10-29) |
| मालिक | विकिमीडिया फाउंडेशन |
| वेबसाइट | wikidata.org  |
| कॉमर्शियल | No |
| रजिस्ट्रेशन | बैकल्पिक |

**विकिडेटा** (*Wikidata*) आपसी सहजोग से संपादित होखे वाला, बहुभाषी, नॉलेज ग्राफ (अइसन नॉलेज बेस जे ग्राफ के रूप के डेटा मॉडल में जानकारी के सहेजे) हवे जे विकिमीडिया फाउंडेशन द्वारा होस्ट कइल जा रहल बा। ई खुला डेटा के कॉमन सोर्स हवे जेकरा के सगरी विकिमीडिया प्रोजेक्ट सभ इस्तेमाल करे लें जइसे कि विकिपीडिया, आ अउरियो केहू दूसर एकर इस्तेमाल CC0 पब्लिक डोमेन लाइसेंस के तहत कइ सके ला।

विकिडेटा के संचालन विकिबेस सॉफ्टवेयर पर होला। एकरा के केहूओ संपादित क सके ला काहें से कि ई एक किसिम के विकि हवे। एकर इस्तेमाल मशीन (कंप्यूटर बॉट वगैरह) आ आदमी (मैनुअली) केहू क सके ला।

विकिडेटा 29 अक्टूबर 2012 के लांच भइल रहे। शुरुआत में विकिपीडिया के अलग-अलग भाषा सभ के एकही बिसय पर बनल पन्ना सभ के जोड़े खातिर उनहन पर इंटरविकि कड़ी के इस्तेमाल कइल जाव। एही खातिर विकिडेटा के शुरुआत भइल कि एह आपसी जोड़ सभ के एक जगह एकट्ठा रखल जा सके आ सगरी भाषा के विकिपीडिया इहाँ से एह जोड़ सभ के इस्तेमाल क सकें। 14 जनवरी 2013 के हंगेरियन भाषा के विकिपीडिया पहिली विकिपीडिया बनल जेकर आँकड़ा विकिडेटा से जुड़ गइल। एकरे बाद हिब्रू आ इटैलियन भाषा के विकिपीडिया एह से जुड़ल। 13 फरवरी के अंग्रेजी भाषा के विकिपीडिया विकिडेटा से जुड़ गइल आ 6 मार्च 2013 से सगरी भाषा के विकिपीडिया सभ एह सुबिधा से जुड़ गइलीं। 23 सितंबर के विकिमीडिया कॉमंस एकरा से जुड़ गइल।

बाद में एह में अउरी फंक्शन सभ जुड़त गइलें। 15 मई 2021 ले के आँकड़ा अनुसार एह विकिडेटा पर कुल 9,36,15,000+ डेटा आइटम रहलें।

## संदर्भ
# जाति समूह (जीव बिज्ञान)

जीव बिज्ञान में वर्गीकरण के श्रेणी या स्तर
जीव बिज्ञान में, एगो **जाति समूह** या **ट्राइब** (अंग्रेजी:**tribe**) एगो टैक्सोनॉमिक रैंक हऽ जेवन जाति सी ऊपर हवे आ परिवार से आ उपपरिवार से नीचे हऽ। एकरा के कबो कबो **उप-जातिसमूह** भा **सबट्राइब** में बाँटल जाला।

## संदर्भ

## संदर्भ
# बैज्ञानिक नाँव

**दूपद नाँव** (*Binomial nomenclature*) जीव बिज्ञान में प्रजाति सभ के नाँव रखे के सिस्टम हवे जवना में कौनों भी प्रजाति के दू गो शब्द से मिल के बनल नाँव रखल जाला। ई दुनों शब्द लातीनी भाषा के ब्याकरन के हिसाब से होला भले उनहन के उत्पत्ति लातीनी भाषा के न होखे। आम तौर पर एह नाँव के **बैज्ञानिक नाँव** भी कहल जाला।

दू शब्दवन में पहिला शब्द जाति (genus) के बतावेला आ दुसरका प्रजाति (species) के पहिचान करावे ला।
# मलेरिया

**मलेरिया** मच्छर काटे से फइले वाली एगो बेमारी हवे। आम लच्छन, मच्छर काटे के लगभग पनरह दिन के बाद देखलाई पड़े शुरू होखे लें जेह में बोखार, देह दर्द, सिहराई आ कपार बथल आ मिचली आइल चाहे उल्टी होखल हवे। ई बेमारी, पूरा गर्म-नम जलवायु वाला इलाका में पावल जाले आ एगो सिंगल कोशिका वाला परजीवी *प्लाज्मोडियम* के इन्फेक्शन से होखे ले, एह प्लाज्मोडियम के पहुँचावे के काम मच्छर काटे के समय होला।
# बायोडायवर्सिटी

**बायोडायवर्सिटी** (*biodiversity*; हिंदी: *जैवविविधता*), चाहे **जीवबिबिधता**, कौनों क्षेत्र में पावल जाए वाला सगरी पशु-पक्षी, जीव-जंतु, बनस्पति, फंगस, बैक्टीरिया वगैरह के सगरी प्रजाति सब के बिबिधता ह।

एडवर्ड ओ. विल्सन के हिसाब से, *बायोडायवर्सिटी* शब्द के रचना डब्ल्यू. जी रोसेन द्वारा 1985 में कइल गइल। जबकि एकरा पहिले 1980 में थॉमस लवज्वॉय *बायोलॉजिकल डायवर्सिटी* शब्द से बैज्ञानिक समुदाय के परिचित करा चुकल रहलें। ई तेजी से चलन में आ चुकल रहल।

## इहो देखल जाय

* बायोडायवर्सिटी हॉटस्पॉट
* बायोडायवर्सिटी कंजर्वेशन
* बायोडायवर्सिटी क्षय

## संदर्भ
# जीवभूगोल

विश्व क जन्तुभूगोलीय प्रदेश (Zoogeographical Regions)
**जैव भूगोल** (अंग्रेज़ी:Biogeography) भूगोल क शाखा हवे जेवन पृथिवी पर जीवजन्तु आ उनहन कि प्रजाति की बिस्तार आ समय कि संघे ए बिस्तार की रूप में होखे वाला बदलाव क पढ़ाई करे ला। संछेप में ई एह बाति क पता लगावेला कि कौनो जीवजन्तु या पौधा का प्रजाति कवना भूगोलीय क्षेत्र में काहें पावल जाला आ काहें ना पावल जाला।

आज काल ए विज्ञान का महत्व पर्यावरण आ संधारणीय विकास कि चलते बढल बा। जी॰ आइ॰ यस॰ के आगमन से एहू क्षेत्र में तेजी से योगदान होत बा।

## इहो देखल जाय

* इकोलॉजी
* इकोसिस्टम इकोलॉजी
* भूदृश्य इकोलॉजी

## संदर्भ
# चार्ल्स डार्विन

| चार्ल्स डार्विन FRS FRGS FLS FZS  |
| --- |
| 1854 में डार्विन |
| जनम | Charles Robert Darwin (1809-02-12)12 फरवरी 1809 The Mount, Shrewsbury, Shropshire, England |
| निधन | 19 अप्रैल 1882(1882-04-19) (उमिर 73) Down House, Downe, Kent, England |
| काम के क्षेत्र | Natural history, geology |
| संस्था | **Tertiary education:** University of Edinburgh Medical School (medicine, no degree) Christ's College, Cambridge Bachelor of Arts (1831) Master of Arts (1836)
**Professional institution:** Geological Society of London  |
| Academic advisors | John Stevens Henslow Adam Sedgwick |
| Known for | *The Voyage of the Beagle* *On the Origin of Species* |
| प्रभाव लिहलें | Charles Lyell Alexander von Humboldt John Herschel Thomas Malthus |
| प्रभावित कइलें | Hooker, Huxley, Romanes, Haeckel, Lubbock |
| पुरस्कार/सम्मान | * FRS (1839)
* Royal Medal (1853)
* Wollaston Medal (1859)
* Copley Medal (1864)
* Doctor of Laws (Honorary), Cambridge (1877)
 |
| जीवन साथी | Emma Wedgwood (बि. 1839) |
| संतान | 10 |
| **दस्खत**  |

**चार्ल्स रॉबर्ट डार्विन**, FRS FRGS FLS FZS  (Charles Robert Darwin /ˈdɑːrwɪn/; 12 फरवरी 1809 – 19 अप्रैल 1882) एगो अंगरेज प्रकृतिबिज्ञानी, भूबिज्ञानी आ जीव बिज्ञानी रहलें, जिनके क्रमबिकास (इवोल्यूशन) के कांसेप्ट खातिर सभसे ढेर जानल जाला। डार्विन ई अस्थापित कइलेन कि सगरी प्रजाति सभ समय के साथ बिकसित भइल हईं सऽ जबकि सभके एकही सिंगल पूर्वज रहल आ, अल्फ्रेड रसेल वैलक के साथे मिल के छपवावल एगो रचना में, ऊ *फाइलोजेनेसिस* (शाखा के रूप में जीवन के बिभाजन) के आपन बिचार दिहलें एह शाखाकरण के कारन के रूप में नेचुरल सेलेक्शन आ जिनगी खाती संघर्ष के कारन बतवलें जेकरा चलते ओही किसिम के रिजल्ट होखे ला जइसन कि बनावटी तरीका से बढ़ियाँ नसल पैदा करे खातिर ब्रीडिंग कइल जाला।

## इहो देखल जाय

* दे कैंडाल - *"नेचर्स वार"* सिद्धांत के प्रणेता।

## संदर्भ
# जीवविज्ञान

**जीवविज्ञान (𑂔𑂲𑂫𑂫𑂱𑂔𑂹𑂖𑂰𑂢)** चाहे **प्राणिशास्त्र (𑂣𑂹𑂩𑂰𑂝𑂱𑂬𑂰𑂮𑂹𑂞𑂹𑂩)** विज्ञान के तिनकों महत्वपूर्ण शाखा में से एगो शाखा बाटे। ई शाखा में धरती पर प्राणास्तित्व रखनिहार जीव-जंतु पशु-पंछि वनस्पति जइसन महाजीव आ बेक्टॅरिया जइसन सूक्ष्मजीव के अभ्यास करऽल जाला।

जीवविज्ञान के सरलसुगम् अभ्यास करे खातिर एहके दूगो बड़हन विषय में बाँटल गइल बा; जंतुविज्ञान आ वनस्पति विज्ञान। एकरालावा आउरीऔ विषय के अभ्यास जीवविज्ञान में करऽल जाला जइसे जीव रसायनशास्त्र, कोश जीवविज्ञान, परिस्थिति विज्ञान आदि।

## जीव (Organism)

जीव माने जवना में परान होखे, जे जिन्दा होखे। जीव के दूगो हिस्सा में बाँटल जाला। प्राणी, जेवना में सारा जानवर, पिलूआ, चिरई वगेरा आवेला; आ वनस्पति जेवना में सगरो छोट बड़ पेड़ पौधा आ घास आ जाला।

एकरी अलावा कुछ बहुत नक्खी नक्खी जिन्दा जीव होलें जिनहन के आँख से ना देखल जा सकेला बलुक देखे खातिर खुर्दबीन क जरूरत पड़ेला। इनहन के सूक्ष्मजीव कहल जाला। बैक्टीरिया आ वाइरस वगैरह अइसने सूक्ष्मजीव हवें।

### जीवधारिन के बिबिध प्रकार

* जानवर - Bos primigenius taurus
* पौधा - Triticum
* फंगस - Morchella esculenta
* Stramenopila/Chromista - Fucus serratus
* बैक्टीरिया - Gemmatimonas aurantiaca (- = 1 Micrometer)
* Archaea - Halobacteria
* वाइरस - Gamma phage

## शाखा

* जंतु बिज्ञान
* बनस्पति बिज्ञान
* आकृति बिज्ञान
* अंग रचना बिज्ञान
* हिस्टोलॉजी
* कोशिका बिज्ञान
* शरीर क्रिया बिज्ञान
* वर्गीकरण
* इकोलॉजी

## संदर्भ
# साइंटिफिक मेथड

साइंटिफिक मेथड (बैज्ञानिक बिधि) आ एकर स्टेप
साइंटिफिक मेथड (*scientific method*; अरथ: बैज्ञानिक बिधि) बिज्ञान सभ में इस्तेमाल होखे वाला गणितीय आ एक्सपेरिमेंटल टेकनीक ह; बिसेस रूप से हाइपोथीसिस के टेस्टिंग में इनहन के इस्तेमाल होला आ कौनो थियरी के निर्माण में एकर सबसे महत्व वाली भूमिका होखे ले। ई बेवस्थित आ तार्किक स्ट्रेटजी होला जेकरा भीतर चीजन के बारे में ऑब्जर्वेशन कइल जाला, निश्चित स्टेप सभ से गुजर के, बिसय से अलग रह के ऑब्जेक्टिव तरीका से टेस्ट भा परीक्षण कइल जाला आ निष्कर्ष निकालल जालें आ ब्याख्या प्रस्तुत कइल जाला। ऑब्जेक्टिविटी, तार्किकता आ पर्याप्त डेटा, परीक्षण भा एक्सपेरिमेंट के डिजाइन नियन चीज साइंटिफिक मेथड के सभसे महत्व वाला पहलू होलें। कड़ाई से परिभाषित कइल जाय त बिज्ञान ओही के कहल जाला जे एह बैज्ञानिक बिधि (साइंटिफिक मेथड) सब के पालन क के, इनहना अनुसार चल के निष्कर्ष आ ब्याख्या ले पहुँचे ला। एह तरीका से इहे साइंटिफिक मेथड ई सुनिश्चित करे लें कि बिज्ञान पसंद-नापसंद आ सुबिधा के हिसाब ने ना बलुक तर्क आ बेवस्थित तरीका से रिजल्ट निकाले ला।

साइंटिफिक मेथड के आइडिया 16वीं - 17वीं सदी में फ्रांसिस बेकन आ रेने देकार्त]] नियर दार्शनिक लोगन के कोसिस से बिकसित भइल। एह मेथड सभ के खुद के अध्ययन मेथडोलॉजी चाहे रिसर्च मेथडॉलजी हवे। कई बेर बिज्ञान के मकसद आ परिणाम (प्रोडक्ट) सभ के साइंटिफिक मेथड सभ से अलग क के देखल जाला; मेटा-मेथडॉलजी से रिसर्च मेथड सभ के अलग क देखल जाला।

## इहो देखल जाय

* बिज्ञान
* रिसर्च मेथड
* सूडोसाइंस

## संदर्भ
# बिज्ञान

**बिज्ञान** चाहे **बिग्यान**, **साइंस** (*Science*), ज्ञान के अइसन सिस्टम हवे जे भौतिक दुनियाँ के बारे में सिस्टमेटिक तरीका से (बैज्ञानिक बिधी से) जानकारी, ज्ञान आ अनुभव हासिल करे ला; बिना कौनों लाग-लपेट के भौतिक चीजन के देखे, परखे आ उनहन पर टेस्ट आ एक्सपेरिमेंट क के उनहना के बारे में ज्ञान के बढ़ती करे के काम करे ला। एह तरीका से हासिल कइल गइल ज्ञानवो के बिग्यान भा साइंस कहल जाला।
बिज्ञान भा साइंस के मुख्य रूप से तीन हिस्सा में बाँटल जाला - प्राकृतिक बिज्ञान (फिजिक्स, केमेस्ट्री आ बायोलॉजी नियर), ब्यावहारिक बिज्ञान (समाजशास्त्र, भूगोल, इतिहास नियर), आ फॉर्मल बिज्ञान (तर्कशास्त्र, गणित, आ गणितीय बिग्यान)।

## संदर्भ
# टैक्सोनॉमिक रैंक

ई ग्राफ में मुख्य-मुख्य **टैक्सोनॉमिक रैंक**: डोमेन, जगत, संघ, वर्ग, कुल, परिवार, जाति, आ प्रजाति के देखावल गइल बाटे। इहाँ उदाहरण खातिर लोमड़ी के एगो प्रजाति *Vulpes vulpes* के लिहल गइल बाटे।
जीव बिज्ञान के वर्गीकरण के श्रेणी या स्तर
जीव बिज्ञान के वर्गीकरण में, **रैंक** जीव सभ के समूहन के आपसी तर-ऊपर क्रम की हिसाब से बँटवारा क लेवल या स्तर बाटे।

## सगरी रैंक

जीव बिज्ञान में प्राणी सभ के बर्गीकरण खातिर केतना प्रकार के टैक्सोनौमिक रैंक सभ प्रचलन में बा ई संख्या कौनों निश्चित संख्या नइखे। काहें से कि, अगर जरूरत पड़े, टैक्सोनॉमिस्ट लोग नया रैंक के भी गढ़ लेला, हालाँकि, नया रैंक के नाँव रखे खातिर जरूर कुछ सीमा तय कइल गइल बा जेवन कि नामकरण कोड *(nomenclature code) के अनुसार होखे के चाहीं।*

एही कारण नीचे दिहल रैंक सभ एक ठो सभके समाहित करत बिधि से बनावल गइल बाटे जे रैंक सभ के आपसी तरऊपरिया स्थिति बतावे भर खातिर दिहल जात बाटे (नोट देखीं):

* **अधिजगत**, **डोमेनया* **एम्पायर**
	+ **जगतया* किंगडम
		- उपजगत या सबफाइलम
			* इन्फ्राजगत या इन्फ्रफाइलम
* सुपरसंघ (सुपरफाइलम *या* सुपर डिवीजन *बनस्पति बिज्ञान में*)
	+ **संघ** (फाइलम *या* **बिभागबनस्पति बिज्ञान में*)
		- उपसंघ (सबफाइलम *या* उपबिभाग *बनस्पति बिज्ञान में*)
			* इन्फ्रासंघ (इन्फ्राफाइलम *या* इन्फ्राडिवीजन*बनस्पति बिज्ञान में*)
				+ माइकोसंघ (माइक्रोफाइलम)
* सुपरवर्ग
	+ **वर्ग**
		- उपवर्ग
			* इन्फ्रावर्ग
				+ पार्ववर्ग
* सुपरबिभाग (*जंतु बिज्ञान*)
	+ बिभाग (*जंतु बिज्ञान*)
		- उपबिभाग (*जंतु बिज्ञान*)
			* इन्फ्राबिभाग (*जंतु बिज्ञान*)
* सुपरलेजियन (*जंतु बिज्ञान*)
	+ लेजियन (*जंतु बिज्ञान*)
		- उपलेजियन (*जंतु बिज्ञान*)
			* इन्फ्रालेजियन (*जंतु बिज्ञान*)
* सुपरकोहॉर्ट (*जंतु बिज्ञान*)
	+ कोहॉर्ट (*जंतु बिज्ञान*)
		- उपकोहॉर्ट (*जंतु बिज्ञान*)
			* इन्फ्राकोहॉर्ट (*जंतु बिज्ञान*)
* गीगाऑर्डर(*जंतु बिज्ञान*)
	+ मैग्नाऑर्डर *या* मेगाऑर्डर (*जंतु बिज्ञान*)
		- ग्रैंडऑर्डर *या* Capaxorder (*जंतु बिज्ञान*)
			* मिरऑर्डर *या* Hyperorder (*जंतु बिज्ञान*)
				+ सुपरकुल
					- सीरीज (*मछरी खातिर*)
						* **कुल** या ऑर्डर
							+ पर्वार्डर (*एकही जंतु बिग्यानी बर्गीकरण में पोजीशन*)
								- नैनोऑर्डर (*जंतु बिज्ञान*)
									* हाइपोऑर्डर (*जंतु बिज्ञान*)
										+ मिनऑर्डर (*जंतु बिज्ञान*)
											- उपकुल या सबऑर्डर
												* इन्फ्राकुल या इन्फ्राऑर्डर
													+ पर्वोऑर्डर (*आम दसा में पोजीशन*) *या* माइक्रोऑर्डर (*जंतु बिज्ञान*)
* सेक्शन (*जंतु बिज्ञान*)
	+ उपसेक्शन (*जंतु बिज्ञान*)
* गीगाफेमिली (*जंतु बिज्ञान*)
	+ मेगाफेमिली (*जंतु बिज्ञान*)
		- ग्रैंडफेमिली (*जंतु बिज्ञान*)
			* हाइपरफेमिली (*जंतु बिज्ञान*)
				+ सुपरफेमिली
					- एपिफेमिली (*जंतु बिज्ञान*)
						* सीरीज (*for Lepidoptera*)
							+ ग्रुप (*for Lepidoptera*)
								- **परिवार उपपरिवार
										+ इन्फ्रापरिवार
* सुपरट्राइब
	+ परिवारगण
		- उपट्राइब
			* इन्फ्राट्राइब
* **जाति** या जीनस
	+ उपजाति
		- सेक्शन (*बनस्पति बिज्ञान*)
			* उपसेक्शन (*बनस्पति बिज्ञान*)
				+ सीरीज (*बनस्पति बिज्ञान*)
					- उपसीरीज (*बनस्पति बिज्ञान*)
* सुपरप्रजाति *या* प्रजाति-झुंड
	+ **प्रजाति**
		- उपप्रजाति (*या* Forma Specialis *for fungi, or* Variety *for bacteria*)
			* वेरायटी (*बनस्पति बिज्ञान*) या रूप/मॉर्फ (*जंतु बिज्ञान*)
				+ उपवेरायटी (*बनस्पति बिज्ञान*)
					- रूप (*बनस्पति बिज्ञान*)
						* उपरूप (*बनस्पति बिज्ञान*)

## संदर्भ
# अधिजगत (जीव बिज्ञान)

तीन डोमेन (अधिजगत) सिस्टम की नाँव बाटे:
यूकार्योटा (नमूना Australian green tree frog, बाएं),

बैक्टीरिया (नमूना *Staphylococcus aureus*, बीचमें) आ

आर्काइया (नमूना Sulfolobus, दायें).
जीव बिज्ञान के वर्गीकरण में, एगो **अधिजगत** या **डोमेन** (औरु नाँव:**superregnum**, **superkingdom**, **empire**, या **regio**) सभसे ऊपर वाली वर्गीकरण श्रेणी हवे जेवना में जीव सभ के बाँटल जाला। ई Carl Woese नाँव के एगो अमेरिकी सूछ्म जीव बिग्यानी द्वारा दिहल गइल। एकरा के 1990 में लागू कइल गइल आ एकरी हिसाब से तीन गो डोमेन में पुरा जीवधारी के बाँटल जाला: आर्काइया (ई कार्ल वूज के गढ़ल शब्द हवे), बैक्टीरिया, आ यूकार्योटा।

## इहो देखल जाय

* जीव बिज्ञान में वर्गीकरण

## संदर्भ
# ऑगस्टीन पिरेमस दे कैंडाल

| ए॰ पी॰ दे केंडाल |
| --- |
| A. P. de Candolle |
| जनम | 4 फरवरी 1778 जेनेवा, स्विट्जरलैंड |
| निधन | 9 सितंबर 1841(1841-09-09) (उमिर 63) जेनेवा, स्विट्जरलैंड |
| राष्ट्रीयता | स्विस |
| काम के क्षेत्र | बनस्पति बिज्ञान, Agronomy, Phytogeography |
| Known for | *de Candolle system*, '"Nature's War" के सिद्धांत |
| पुरस्कार/सम्मान | रॉयल मेडल (1833) |
| Author abbrev. (botany) | DC. |

**ऑगस्टीन पिरेमस दे कैंडाल** (Augustin Pyramus de Candolle) भा **ए॰ पी॰ दे केंडाल** (4 फरवरी 1778 – 9 सितंबर 1841) एगो स्विस बनस्पति बिज्ञानी रहलें। इनके नियुक्ति एगो हार्बेरियम में भइल आ जल्दिये ई एगो बनस्पति जाति (जीनस) के खोज करे में सफल भइलें। एकरा बाद ई पौधा आ बनस्पति सभ के बर्गीकरण करे के तरीका ईजाद कइलें।

इनके सभसे जादे परसिद्धि "प्रकृति के जुद्ध" के कांसेप्ट के कारण हवे जे चार्ल्स डार्विन के परभावित कइलस आ उनके नैचुरल सेलेक्शन के बिचार के मूल एही में देखल जाला। एह बिचार के तहत ई पौधा सभ में आपस में जगह आ संसाधन खाती होड़ लगावे के बात कहलें आ एकरा के आपसी जुद्ध के रूप में प्रस्तुत कइलेन।

मूल रूप से इनके रुची बनस्पति बिज्ञान आ वर्गीकरण में रहल, हालाँकि, ई अउरी कई क्षेत्र में भी काम कइलेन जइसे कि *पैलियोबाटनी* (पुराबनस्पति बिज्ञान), आर्थिक बनस्पति बिज्ञान, आ पौधाभूगोल (*फाइटोज्याग्रफी*) वगैरह।

इनके बेटा अलफोंस दे कैंडाल इनके काम के आगे बढ़ावे में जोगदान दिहलें आ कोपेन के जलवायु वर्गीकरण के आधार इनके द्वारा कइल पौधन के वर्गीकरण के मानल जाला।

## संदर्भ
# बायोकेमेस्ट्री

**बायोकेमेस्ट्री** (*Biochemistry*), **जीवरसायनिकी** चाहे **जीवबैज्ञानिक रसायनशास्त्र**, जिंदा जीवधारी सभ में आ उनहन से संबंधित केमिकल प्रासेस सभ के अध्ययन करे ला। ई जीव बिज्ञान आ रसायनशस्त्र के उप शाखा हवे जे तीन को उपशाखा सभ में बाँटल जाले: स्ट्रक्चरल जीव बिज्ञान, एंजाइमोलॉजी आ मेटाबोलिज्म।
# मेटाबॉलिज्म

कोशिका में होखे वाला, सेलुलर मेटाबोलिज्म के आसान रूप में देखावल गइल बा।
**मेटाबॉलिज्म** (*metabolism*) जियतार जीवधारी सभ के जियत रहे खातिर जरूरी केमिकल रिएक्शन सभ के सेट (समूह) होला। एकर तीन गो मुख्य फंक्शन भा काम होखे लें: खाना के एनर्जी भा ऊर्जा के रूप में बदलाव जवना से कि कोशिका सभ के कामकाज चालू रह सके; खाना के प्रोटीन, लिपिड, न्यूक्लिक एसिड आ कुछ कार्बोहाइड्रेट सभ के निर्माण करे वाला टुकड़ा सभ में बदले के काम; आ मेटाबोलिक फालतू बचल चीज सभ के हटावे के काम। ई रासायनिक रिएक्शन सभ एंजाइम सभ द्वारा कैटलाइज कइल जालीं आ जीवधारी सभ के बढ़े, प्रजनन करे, आपन ढाँचा के बचवले रहे आ अपना पर्यावरण से प्रतिक्रिया करे में कामे आवे लीं।
# इकोलॉजी

इकोलॉजी में सगरी जिंदा जिया-जंतु आ उनहन के पर्यावरण के साथ संबंध के अध्ययन होला आ जीवधारी सभ के खुद के क्रियाकलाप आ उनहन के आसपास के पर्यावरणी दसा से बनल आवास के भी अध्ययन होला, आ बिस्व के अलग-अलग जगह पर अलग दसा के कारण इलाकाई अध्ययन भी होला।

**इकोलाजी** (Ecology) या **पारिस्थितिकी** में जीवधारी सभ आ उनहन के अपने पर्यावरण की साथे क्रिया-प्रतिक्रिया क अध्ययन आ बैज्ञानिक बिस्लेषण कइल जाला। ए बिज्ञान के पर्यावरणीय जीव बिग्यान भी कहल जाला। मुख्य रूप से इ बिग्यान कौनो आस्थान की पर्यावरण के एगो सिस्टम मान के ओकर अध्ययन करे ला।

सिस्टम चाहे तंत्र क मतलब होला अइसन इकाई जेवना क कुल पार्ट चाहे अंग एक दुसरा से जुडल होखे आ आपस में क्रिया-प्रतिक्रिया करत होखे आ एही वजह से ऊ सिस्टम कई टुकड़न से मिल के बनला की बावजूद एगो सिंगल इकाई की रूप में ब्यवहार करत होखे।

ए नजरिया से देखल जाय त हमनी की पृथिवी क पर्यावरणो एगो बहुत बड़हन सिस्टम (तंत्र) की रूप में काम करेला। पर्यावरण क रचना कई चीज से मिल के भइल बा जिनहाँ के एकर अंग (पार्ट) कहल जा सकेला आ तबो पर ई अलग-अलग अंग कौनो न कौनो क्रिया-प्रक्रिया द्वारा एक दुसरा से जुड़ के पुरा पर्यावरण के एगो सिंगल जिंदा इकाई की रूप में काम करे लायक बनावेला। एही से पर्यावरण के एगो इकोसिस्टम कहल जाला।

इकोसिस्टम की रूप में पर्यावरण के मान लिहला पर एकरी अध्ययन में कई तरह क सुबिधा हो जाला। सबसे बड़ बात ई कि तब ई मान लिहल जाला की पर्यावरण की कौनो छोट से छोट अंग में कौनो बदलाव होई त ओकर परभाव पूरा पर्यावरण पर पड़ी। ए तरह से पर्यावरण में होखे वाला बदलाव क अध्ययन करे में बहुत सुबिधा हो जाला।

## इहो देखल जाय

* इकोसिस्टम
* लैंडस्केप इकोलॉजी
* बायोम
* जीवभूगोल
* पर्यावरण भूगोल

## संदर्भ

## बाहरी कड़ी

* Ecology (Stanford Encyclopedia of Philosophy)
* The Nature Education Knowledge Project: Ecology
* Ecology Dictionary - Explanation of Ecological Terms
* Ecology Global Network
* UN Millennium Ecosystem Assessment
* Science Aid: Ecology Archived 2009-05-22 at the Wayback Machine U.K. High School (GCSE, Alevel) Ecology
# शार्क

| Sharks समय बिस्तार: लुडफोर्डियन-वर्तमान, 425–0Ma
PreЄ
Є
O
S
D
C
P
T
J
K
Pg
N
 |
| --- |
|  |
| ऊपर बाएं से घड़ी के दिसा में: स्पाइनी डॉगफिश, जापानी सॉशार्क, व्हेल शार्क, ग्रेट वाइट शार्क, हार्न शार्क, फ्रिल्ड शार्क, स्कैलूप्ड हैमरहेड आ ऑस्ट्रेलियाई एंजेलशार्क |
| बैज्ञानिक वर्गीकरण  |
| किंगडम: | एनिमेलिया (Animalia) |
| फाइलम: | कार्डेटा (Chordata) |
| क्लास: | Chondrichthyes |
| Subclass: | Elasmobranchii |
| Infraclass: | Euselachii |
| Superorder: | **Selachimorpha** |

**शार्क** मछरी सभ के एगो कुल खानदान ह जेकरा भीतर कई ठे प्रजाति के शार्क होलीं। शार्क सभ के बैज्ञानिक रूप से सेलाचीमॉर्फ़ा (Selachimorpha) चाहे सेलाची (Selachii) क्लाड में रखल जाला। इनहन के शरीर में हड्डी ना होले बलुक ओकरे जगह कार्टिलेज होला जे एक किसिम के रबर नियर लचकदार बाकी मजबूत चीज हवे जे हड्डी के काम करे ला।

शार्क सभ के लगभग 350 अलग-अलग किसिम पावल जालीं, जइसे कि ग्रेट वाइट शार्क आ व्हेल शार्क। पुराना ज़माना के फॉसिल रिकार्ड से पता चले ला कि शार्क सभ एह धरती पर करीब 420 मिलियन बरिस पहिले से मौजूद बाड़ी, जब सुरुआती सिल्यूरियन काल रहे तबसे ले के अबतक ले। ग्रेट वाइट शार्क सभसे बड़हन साइज के शार्क होखे लीं।

ज्यादातर शार्क सभ शिकारी होली, मने की ऊ शिकार करे लीं आ समुंद्री छोट मछरी, मैमल आ अउरी समुंद्री जीव सभ के मार के खालीं। हालाँकि, सभसे बड़ शार्क सभ व्हेल नियर, क्रिल सभ के खालीं। आम तौर पर ई मानल जाला कि शार्क चुपचाप शिकार करे लीं आ "साइलेंट-किलर" होखे लीं, बाकी हाल के अध्ययन में ई पता लगावल गइल बा कि ई अपना गला से मद्धिम गुरगुराहट के आवाज निकाले लीं जे इनहन के स्केल्स (सांस लेवे वाला छेद) से हो के गूँज पैदा करे ला। जादेतर शार्क सभ ठंढा खून वाला जीव होली बाकी कुछ बड़ शार्क सभ जइसे कि ग्रेट वाइट शार्क आ माको शार्क सभ कुछ हद तक गरम खून बाली होखे लीं।

## संदर्भ
# थॉमस एक्विनस

| Saint Thomas Aquinas, OP |
| --- |
| An altarpiece in Ascoli Piceno, Italy, by Carlo Crivelli (15th century) |
| Doctor of the Church |
| Born | 1225 Roccasecca, Kingdom of Sicily, Italy |
| Died | 7 मार्च 1274 Fossanova, Papal States, Italy |
| Venerated in | Catholic Church Anglican Communion Lutheranism |
| Canonized | 18 July 1323, Avignon, Papal States, by Pope John XXII |
| Major shrine | Church of the Jacobins; Church of the Jacobins (fuller article in French), Toulouse, France |
| Feast | 28 जनवरी (7 मार्च, until 1969) |
| Attributes | The *Summa theologiae*, a model church, the sun on the chest of a Dominican friar |
| Patronage | Academics; against storms; against lightning; apologists; Aquino, Italy; Belcastro, Italy; book sellers; Catholic academies, schools, and universities; chastity; Falena, Italy; learning; pencil makers; philosophers; publishers; scholars; students; University of Sto. Tomas; Sto. Tomas, Batangas; theologians. |

**थॉमस एक्विनस** एगो इटालियन दार्शनिक, कैथोलिक पादरी आ धर्मशास्त्री आ न्यायशास्त्री रहलें।

## संदर्भ
# कुरान

| कुरान |
| --- |
|  |
| जानकारी |
| धरम | इस्लाम |
| काल | 609–632 |

**कुरान** भा **क़ुरान** (الْقُرْآن; उच्चा. अल् क़ुर'आन; शाब्दिक अर्थ: "पाठ") इस्लाम धर्म के सभसे प्रमुख किताब हवे जेकर अनुसरण आ पाठ मुसलमान लोग करे ला। ई ईश्वर, मने की अल्लाह के द्वारा बतावल बात सभ के संग्रह हवे जे पैगंबर मुहम्मद ग्रहण कइलेन आ अउरी लोग के सुनवलें।

ई क्लासिकल अरबी ज़माना के सभसे बेहतरीन रचना सभ में से एक मानल जाला आ ई कई भाग में बाँटल बा जिनहन के सूरा कहल जाला आ फिर ई सूरा कई आयत सभ में बाँटल बाने।

## नोट

## संदर्भ
# सिस्टेमा नैचुराई के 10वाँ संस्करण

*सिस्टेमा नैचुराई* की दसवां संस्करण के टाइटिल पन्ना
**सिस्टेमा नैचुराई के 10वाँ संस्करण** (10th edition of *Systema Naturae*) कार्ल लिन्नायस के लिखल आ दू भाग में 1758 आ 1759 में छपल किताब बाटे। एह किताब से जंतु बिज्ञान में प्रजाति सब के बैज्ञानिक नामकरण के सुरुआत होला। लिन्नायास 1753 में *Species Plantarum* नाँव से बनस्पति बिज्ञान में नाँव रखे खातिर किताब लिख चुकल रहलें।

## संदर्भ
# बैक्टीरिया

**बैक्टीरिया** (bacterium) हर जगह मिलेला। ई अक्सर अकेले रहे वाला जीव ह, जेवन एके सेल से बनल रहेला। ई प्रोकैरियोटिक माइक्रोऑर्गेनिज़्म के एगो बड़ वर्ग ह। बैक्टीरिया आम तौर पर कुछ माइक्रोमीटर लमहर होखेला। ई धरती पर सभसे पहिले आवे वाला जीव में से रहल आ हर जगह मिलेला। बैक्टीरिया हवा, माटी, पानी, गरम एसिडिक झरना, रेडियोधर्मी कचरा आ धरती के गहिराई ले पहुँचे वाला मय बायोस्फियर में रहेलें। ई पोषण चक्र में अहम किरदार निभावेला। ई पोषक तत्व के री-साइकिल करे में आ वातावरण से नाइट्रोजन के बाँधे में मदद करेला। मृत जीव के सड़ावे के काम में भी बैक्टीरिया के बड़ भूमिका होला। समुंदर के अतल गहिराई में हाइड्रोथर्मल वेंट आ कोल्ड सीप जइसन जगह पर एक्सट्रीमोफाइल बैक्टीरिया जियाला। ई घुलल यौगिक जइसन हाइड्रोजन सल्फाइड आ मीथेन के ऊर्जा में बदल के अउरी जीव खातिर पोषण बनावेला। बैक्टीरिया पौधा आ जनावर के साथे कई तरीका के रिश्ता में रहेला— कुछ फायदेमंद, कुछ बिना नुकसान पहुँचावे वाला, आ कुछ परजीवी। ज्यादातर बैक्टीरिया के ठीक से पहचाना ना गइल बा, आ कई प्रजाति लैब में बढ़ावल ना जा सकत बाड़ीं। बैक्टीरिया के अध्ययन के **बैक्टिरियोलॉजी** कहल जाला, जे माइक्रोबायोलॉजी के एगो शाखा ह।
# जंतु बिज्ञान

**जंतु बिज्ञान** या प्राणी बिज्ञान जीव बिज्ञान क एगो शाखा हवे जेवन जंतु जगत के सगरी जीवधारी सभ, मने कि जानवरन के जीवन के अध्ययन करे ला। एह अध्ययन में जानवर सभ के शरीर के संरचना (स्ट्रक्चर), भ्रूणबिज्ञान (एंब्रियोलॉजी), क्रमबिकास, बर्गीकरण, आदत, आ बिस्व में बितरण वगैरह सामिल बाड़ें आ अइसन खाली जिंदा जानवरन खाती ना बलुक ओह जानवरन के बारे में भी अध्ययन होला जे बिलुप्त हो चुकल बाड़ें। एह में इहो अध्ययन कइल जाला कि जानवर सभ अपना इकोसिस्टम से कवना तरीका से क्रिया-अंतरक्रिया करे लें।

एकरे बिपरीत पौधा जगत के अध्ययन बनस्पति बिज्ञान नाँव के शाखा में होला आ ई दुनों जीव बिज्ञान के सभसे प्रमुख दू गो बिभाजन के रूप में अस्थापित शाखा बाड़ी सऽ।

## शाखा आ उपशाखा

जंतु बिज्ञान भा प्राणी बिज्ञान के एह बिसय के कई गो शाखा आ उपशाखा बाड़ी स:

* जंतुबिबरनबिज्ञान (ज़ूग्राफी - Zoography) के बिबरानत्मक जंतु बिज्ञान भी कहल जाला, ई एह बिज्ञान के बेहवारिक पक्ष हवे आ जानवर सभ के आ उनहन के आदत के बिबरन प्रस्तुत करे ला।
* तुलनात्मक शरीररचनाबिज्ञान (कंपैरेटिव एनाटमी), जानवर सभ के संरचना के अध्ययन करे ला।
* एनीमल फिजियोलॉजी
* बेहवारिक इकोलॉजी
* एथोलॉजी, जानवर सभ के बेहवार के अध्ययन करे ला।
* इनवर्टीब्रेट जुलॉजी
* वर्टीब्रेट जुलॉजी
* माटी जुलॉजी आ अउरी अन्य।

## संदर्भ
# उपप्रजाति

*Panthera tigris tigris* बंगाल टाइगर भारतीय उपमहादीप
*Panthera tigris altaica* साइबेरियन टाइगर; शेर के एक ठो अउरी उपप्रजाति
बनस्पति बिज्ञान में **उप प्रजाति** (अंग्रेजी: **Subspecies** abbreviated "**subsp.**" or "**ssp.**"; *plural*: "subspecies") एक ठो टेक्सानौमिक रैंक हवे। ई प्रजाति के उपबिभाग होला या ओकरी बराबर के रैंक पर होला।

## इहो देखल जाय

* जीव बिज्ञान में वर्गीकरण
* टैक्सोनॉमिक रैंक

## संदर्भ
# टाइप प्रजाति

*Cygnus cygnus*, the whooper swan, is the type species of the genus *Cygnus*.
**टाइप प्रजाति** चाहे **टाइप स्पीशीज** जीवबैज्ञानिक नाँव रखे के तरीका में कौनों प्रजाति के नाँव होला जे अपने जाति (जीनस) से सभसे परमानेंट तरीका से प्रतिनिधित्व करे। एकर बैज्ञानिक नाँव *स्पेशिया टिपिका* हवे; मने कि ओह जाति के सभसे टिपिकल प्रजाति।

मूल रूप से ई तरीका जंतु बिज्ञान में बेहतर ढंग से इस्तेमाल होला, हालाँकि बनस्पति शास्त्र में भी ई कांसेप्ट कुछ जगह इस्तेमाल होला। उदाहरण खाती सदाबहार (कैथेरेंथस) पौधा सभ के एगो जाति हवे आ गुलाबी सदाबहार (कैथेरेंथस रोस़स) एकरा सभसे बहुतायत से पावल जाए वाली आ सभसे नीक से एह जाति के प्रतिनिधित्व करे वाली प्रजाति हवे; मने कि एह जाति के *टाइप* प्रजाति हवे। जीव बिज्ञान में टाइप के अरथ होला कौनों जाति/प्रजाति सभ के सभसे नीक प्रतिनिधित्व करे वाला नमूना।